आठ साल की उम्र में बच्चे शायद खिलौनों से खेलना पसंद करते हैं लेकिन तर्कपोरा, उत्तरी कश्मीर के बांदीपुरा जिले के दूरदराज के एक गांव की आठ साल की ‘तजम्मुल इस्लाम’ के लिए बॉक्सिंग ही उसका प्रिय खेल है। कश्मीर और पूरी दुनिया में, तजम्मुल ने इस धारणा को गलत साबित कर दिया है कि किकबॉक्सिंग मात्र लड़कों का खेल नहीं है.पांच साल की उम्र से इस कला में माहिर होने का प्रशिक्षण लेने वाली तजम्मुल, एक सप्ताह में 30 घंटे अभ्यास करती हैं.